અમદાવાદઃ શહેરમાં મંગળવારે ઈન્કમ ટેક્સ વિભાગે મોટી કાર્યવાહી કરતા જિજ્ઞેશ અને સંજય શાહ નામના બે એન્ટ્રી ઓપરેટરોના ઘરે દરોડા પાડ્યા હતા. આ દરોડા દરમિયાન 19.3 કરોડ રૂપિયાની રોકડ જપ્ત કરાઈ હતી. બ્રોકર સંજય શાહ અને જિગ્નેશ શાહની ઘર અને ઓફિસમાંથી મળી આવેલ ડોક્યુમેન્ટ્સમાંથી બુધ અને ગરુવાર દરમિયાન તપાસ અધિકારીઓએ 1100 એન્ટ્રી મળી આવી છે. જોકે સૂત્રોનું કહેવું છે કે હજુ તેમની ડિજિટલ એન્ટ્રી તપાસ કરવાની બાકી હોય આ ફીગર વધુ આગળ વધી શકે છે.